Kind se kop jeuk | Health24
Posted by: Tessa | 2010/12/07
Kind se kop jeuk
My seun is 4jaar oud, hy het onlangs begin om sy kop vreeslik te krap, maar as ek kyk kan ek absoluut niks sien nie, geen goggas of skilfers nie. Hy het al sy kop op plekke heeltemal stukkend gekrap. Ons het ook onlangs vir hom hasies en marmotte gekoop, kan dit dalk die probleem wees? Ek het die diere behandel met vlooi poeier.
hy het dalk 'n droeë kopvel of ekseem - laat jou dokter loer want dalk het hy kortisoon lotion nodig (Betnovate scalp application) Ek twyfel of dit die hasies of marmotte of die vlooi poeier is. Kam ook maar sy kop deur met 'n luis kammetjie - die goed is soms moeilik om te sien en selfs een luis kan hulle vreeslik laat jeuk. Ongelukkig is dit nou maar 'n ding wat ons almal oorkom as die kinders in 'n kleuterskool of skool is. Ek laat altyd my kinders vooroor buk oor 'n wit kussingsloop en kam dan die hare vorentoe deur, dan val enige luise op die kussingsloop en kan mens dit maklik sien. As jy dalk een optel - was met iets soos Lycleer of Gambex maar volg die instruksies mooi op die bottel. Ek hou ook van Paraspray - ek sprei liggies op die hare (hou die gesig toe en spuit nie op die kopvel nie) as daar 'n uitbraak by die skool is ( vra sommer die juffrou of daar dalk kinders in sy klas is met probleme)om te voorkom dat hulle weer besmet raak.